MT Il-Ġurnal Uffiċjali ta’ l-Unjoni Ewropea C 309/31

Komunikazzjoni tal-Gvern Franċiż dwar id-Direttiva 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar, l-esplorazzjoni u l-estrazzjoni tal-idrokarburi (1)

(Avviż dwar it-talbiet għall-permessi esklussivi għat-tiftix tal-minjieri tal-idrokarburi likwidi jew fil-forma ta' gass hekk imsejħa “permis de Cévennes”, “permis d'Alès” u “permis de Navacelles”)

(Test b'rilevanza għaż-ŻEE)

(2008/C 309/10)

Permezz ta' applikazzjoni tas-6 ta' Diċembru 2007, kompletata fit-13 ta' Ġunju 2008, il-kumpanija Cevennes petroleum development Ltd, li għandha s-sede tagħha f'Wembley Point, 1 Harrow Road, Wembley, Middlesex, HA9 6DE (ir-Renju Unit), talbet li, għal perjodu ta' ħames snin, tingħata permess esklussiv ta' tiftix għall-idrokarburi likwidi jew fil-forma ta' gass, imsejjaħ “Permis des Cévennes”, fuq medda ta' madwar 4 323 kilometru kwadru, f'parti mid-Dipartimenti ta' Ardèche, Gard u Hérault.

Permezz ta' applikazzjoni tat-8 ta' April 2008, il-kumpanija Schuepbach Energy LLC, li għandha s-sede tagħha f'2651 North Harwood, Suite 570, Dallas, TX 75201 (l-Istati Uniti), talbet li, għal perjodu ta' tliet snin, tingħata permess esklussiv ta' tiftix għall-idrokarburi likwidi jew fil-forma ta' gass, imsejjaħ “Permis d'Alès”, fuq medda ta' madwar 9 810 kilometru kwadru, f'parti mid-Dipartimenti ta' Ardèche, Aveyron, Drome, Gard, Herault, Lozère u Vaucluse. Il-perimetru ta' din l-applikazzjoni huwa parzjalment inkluż f'dak tal-applikazzjoni ta' Cevennes.

Permezz ta' applikazzjoni tal-15 ta' Mejju 2008, il-kumpaniji Egdon Resources (New Ventures) Ltd, li għandha s-sede tagħha fi Suite 2, 90-96 High Street, Odiham, Hamphshire, RG29 1LP (ir-Renju Unit), Eagle Energy Limited, li għandha s-sede tagħha f'21 Beresford Avenue, East Twickenham, TW1 2PY (ir-Renju Unit) u YCI Resources Ltd, li għandha s-sede tagħha fi Blackstable House, Sheepscombe, Stroud, GL6 3UW (ir-Renju Unit) talbu li, għal perjodu ta' ħames snin, jingħataw permess esklussiv ta' tiftix għall-idrokarburi likwidi jew fil-forma ta' gass imsejjaħ “Permis de Navacelles”, fuq medda ta' madwar 576 kilometru kwadru, li tinfirex fuq partijiet mid-dipartimenti ta' Ardèche u Gard. Il-perimetru ta' din l-applikazzjoni huwa inkluż fl-applikazzjonijiet li ġejjin.

Dawn l-applikazzjonijiet kollha għal permessi jagħtu f'perimetru kkostitwit mill-arki tal-meridjani u l-paralleli li jgħaqqdu suċċessivament il-punti definiti hawn taħt mill-koordinati ġeografiċi tagħhom fi gradi, bil-meridjan oriġinali li huwa dak ta' Pariġi.

Punti Lonġitudni gradi Lvant Latitudni gradi Tramuntana A 2,90 49,80 B 2,90 49,50 C 2,80 49,50 D 2,80 49,40 E 2,70 49,40 F 2,70 49,30 G 2,60 49,30 H 2,60 49,20 I 2,50 49,20 J 2,50 49,10 K 2,40 49,10 L 2,40 48,80 M 2,30 48,80 N 2,30 48,70 O 2,20 48,70 P 2,20 48,60 Q 2,10 48,60 R 2,10 48,50 S 1,60 48,50 T 1,60 48,30 U 1,40 48,30 V 1,40 48,40 W 1,20 48,40 X 1,20 48,60 Y 0,90 48,60 Z 0,90 48,70 AA 0,80 48,70 AB 0,80 48,80 AC 0,70 48,80 AD 0,70 49,00 AE 0,80 49,00 AF 0,80 49,40 AG 1,40 49,40 AH 1,40 49,10 AI 1,20 49,10 AJ 1,20 48,90 AK 1,70 48,90 AL 1,70 49,10 AM 1,80 49,10 AN 1,80 49,20 AO 1,90 49,20 AP 1,90 49,40 AQ 2,00 49,40 AR 2,00 49,50 AS 2,10 49,50 AT 2,10 49,60 AU 2,30 49,60 AV 2,30 49,70 AW 2,50 49,70 AX 2,50 49,80

It-tressiq tal-applikazzjonijiet u l-kriterji tal-għoti tad-dritt minerarju

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li jissodisfaw il-kundizzjonijiet definiti fl-Artikoli 4 u 5 tal-Liġi Nru 2006-648 tat-2 ta' Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta' Ġunju 2006).

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta' dan l-avviż, f'konformità mal-proċedura miġbura fl-“Avviż dwar il-ksib ta' drittijiet minerarji għall-idrokarburi fi Franza”, ippubblikat fil- Ġurnal Uffiċjali tal-Komunitajiet Ewropej C 374 tat-30 ta' Diċembru 1994, paġna 11, u stabbiliti bil-Liġi Nru 2006-648 dwar id-drittijiet minerarji u l-ħżin taħt l-art. L-applikazzjonijiet kompetittivi għandhom ikunu indirizzati lill-ministru inkarigat mill-minjieri, fl-indirizz li jingħata hawn taħt.

Id-deċiżjonijiet dwar l-applikazzjoni inizjali u l-applikazzjonijiet kompetittivi isiru bl-applikazzjoni tal-kriterji għall-għoti ta' dritt minerarju definiti fl-Artikolu 6 tal-liġi msemmija, u jsiru sa mhux aktar tard mit-8 ta' April 2010.

Il-kundizzjonijiet u rekwiżiti għall-eżerċizzju tal-attività u d-deċiżjoni relattiva

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għal-Liġi Nru 2006-649 tat-2 ta' Ġunju 2006 rigward il-ftuħ ta' xogħlijiet minerarji, il-ħżin taħt l-art u l-pulizija tal-minjieri u l-ħażniet taħt l-art (Journal officiel de la République française tat-3 ta' Ġunju 2006).

Aktar tagħrif jista' jinkiseb mill-Ministeru tal-Ekoloġija, l-Enerġija, l-Iżvilupp Sostenibbli u l-Użu tal-Artijiet (Direttorat Ġenerali tal-Enerġija u l-Klima, Direttorat tal-Enerġija, Sottodirettorat tas-Sigurtà tal-Provvista u tal-Prodotti Ġodda tal-Enerġija, Uffiċċju tal-Esplorazzjoni u l-Produzzjoni tal-Idrokarburi), 41, boulevard Vincent Auriol, F-75703 Paris Cedex 13 (tel. (33) 153 94 14 81, feks (33) 153 94 14 40).

Id-dispożizzjonijiet regolamentari u leġiżlattivi msemmija hawn fuq jinsabu fis-sit:

http://www.legifrance.gouv.fr

(1) ĠU L 164, 30.6.1994, p. 3.